.ഈ ഗിഫ്റ് സൂക്ഷിക്കണേ കുണ്ടന്നൂര് മേല്പാലം തുറന്നു കൊടുത്തു 10 മാസം കഴിഞ്ഞിട്ടും അപകടവും കുരുക്കും ഒഴിയാതെ കുണ്ടന്നൂര് ജംക്ഷന്. വൈറ്റില ഭാഗത്തു നിന്നു മരടിലേക്കുള്ള ഫ്രീ ലെഫ്റ്റിലെ പഴയ കെട്ടിടത്തിനടുത്ത് എത്തുമ്ബോള് കുരുക്കു മുറുകുന്നു.ഈ അവസ്ഥയ്ക്ക് ഇത്ര നാളായിട്ടും മാറ്റമുണ്ടായിട്ടില്ല. ടൈലുകള് ഇളകി കുണ്ടും കുഴിയും നിറഞ്ഞ ഫ്രീ ലെഫ്റ്റ് വളവിലൂടെ ബൈക്ക് ഓടിക്കണമെങ്കില് അഭ്യാസം അറിഞ്ഞിരിക്കണം . ബൈക്ക് യാത്രികര് തെന്നി വീഴുന്നതു പതിവ്. ദുരന്തത്തിനു കാത്തു നില്ക്കാതെ ഉടന് ഫ്രീ ലെഫ്റ്റിലെ അപകടാവസ്ഥ ഒഴിവാക്കണമെന്ന് ഈയിടെ ഇവിടെ തെന്നിവീണു പരുക്കേറ്റ മരട് സ്വദേശികളായ പി.ഡി. മാര്ട്ടിന്, ഷിബു ഇഞ്ചയ്ക്കല് എന്നിവര് ആവശ്യപ്പെട്ടു .രണ്ടടി ഉയരത്തിലാണിവിടെ കാന. അപകടകരമായി നിന്ന കാനയുടെ കൂര്ത്ത ഭാഗം പൊട്ടിച്ചു കളഞ്ഞതിനെ തുടര്ന്ന്, എഴുന്നു നില്ക്കുന്ന കോണ്ക്രീറ്റ് കമ്ബിയില് തട്ടി കാല്നട യാത്രികര് വീഴുന്നതും പതിവാണ്. ഈ ഭാഗത്തെ സിഗ്നല് വിളക്കുകള് പ്രവര്ത്തിച്ചുതുടങ്ങിയിട്ടില്ല. ഇരുട്ടുകുത്തിയ അടിപ്പാതയില് വിളക്കു സ്ഥാപിക്കും എന്നു പറഞ്ഞതും നടപ്പായില്ല. റോഡുകളുടെ സ്ഥിതി പരിതാപകരമായി തുടരുന്നു. ടൈല് വിരിച്ചിട്ടുണ്ടെങ്കിലും നിരപ്പു വ്യത്യാസം വാഹനങ്ങളെ എടുത്തെറിയുന്നു. പലയിടത്തും ടൈലുകള് പൊട്ടി വെള്ളം കെട്ടിക്കിടക്കുന്നു. റോഡിന്റെ മോശാവസ്ഥ കണ്ട് വാഹനങ്ങള് വേഗം കുറച്ചുപോകുന്നതു ഗതാഗതക്കുരുക്കിനു കാരണമാകുന്നു.ഈ അവസ്ഥയ്ക്ക് എന്ന് മാറ്റമുണ്ടാകും ഇളകിയ ടൈലുകള്ക്കു മുകളില് അലക്ഷ്യമായി ടാര് നിരത്തിയതു പരാതിയെ തുടര്ന്നു നീക്കിയെങ്കിലും നിരപ്പു വ്യത്യാസം തുടരുന്നു. മേല്പാലം വന്നെങ്കിലും കുണ്ടന്നൂരിലെ തീരാത്ത ഗതാഗതക്കുരുക്കിനു പരിഹാരമാകാന് 40 സെന്റ് സ്ഥലം ഏറ്റെടുക്കുന്നതിനു സംസ്ഥാന സര്ക്കാരിന്റെ ഭരണാനുമതിക്കായി റോഡ്സ് ആന്ഡ് ബ്രിജസ് ഡവലപ്മെന്റ് കോര്പറേഷന് ആര്ബിഡിസികെ ശ്രമം ആരംഭിച്ചിട്ടുണ്ട് .